**ОБЩИНСКА ИЗБИРАТЕЛНА КОМИСИЯ – ЕТРОПОЛЕ**

**ПРОТОКОЛ № 29/27.10.2015 г.**

 Днес, 27.10.2015 г. от 13.45 часа се проведе заседание на Общинска избирателна комисия – Етрополе /ОИК – Етрополе/ при следния

ДНЕВЕН РЕД:

1. Поправка на техническа грешка в Решения № 141, 142, 143, 146, 147, 148 и 149 от 26.10.2015 г. на ОИК – Етрополе
2. Поправка на техническа грешка в Решение № 145/26.10.2015 г. на ОИК – Етрополе.
3. Обявяване на резултатите в Община Етрополе от националния референдум.

На заседанието присъстват:

1. Цветомира Велчева
2. Петър Васов
3. Николинка Цветкова
4. Татяна Димитрова
5. Ангелина Николова
6. Росина Герасимова
7. Веселка Налбатска

Отсъстващи - Искра Божкова, Петя Цветанова, Галина Бончева и Цветелина Ценкова.

 Заседанието бе открито в 13.45 часа и председателствано от госпожа Цветомира Велчева – Председател на ОИК – Етрополе.

 **ЦВЕТОМИРА ВЕЛЧЕВА:** Добър ден, колеги! В залата присъстват седем членове на комисията. Има кворум. Определям за протоколчик Татяна Димитрова, а за преброител – Росина Герасимова. Откривам заседанието.

Колеги, запознати сте с проекта за дневен ред на заседанието. Имате ли предложения за изменение и допълнение?

След като нямате Ваши предложения, моля, гласувайте така предложения дневен ред.

 Пристъпи се към гласуване:

Гласували: 7 /седем/ членове на ОИК:

„ЗА“ – 7 /седем/ гласа /Цветомира Велчева, Петър Васов, , Николинка Цветкова,Татяна Димитрова, Ангелина Николова, Росина Герасимова, Веселка Налбатска/;

„ПРОТИВ“ – Няма.

 **ЦВЕТОМИРА ВЕЛЧЕВА**: Със 7 /седем/ гласа „ЗА” дневният ред се приема.

\*\*\*

Цветомира Велчева: По точка 1. В разписките на изчислителния пункт, с които ни предоставяха предложенията за решения е допусната техническа грешка в основанието за вземане на решение. Предвид това и на основание чл. 87, ал. 1, т. 1 от Изборния кодекс, предлагам Общинска избирателна комисия да вземе следното

РЕШЕНИЕ № 151/27.10.2015 г.

В Решения № 141, 142, 143, 146, 147, 148 и 149 от 26.10.2015 г. на ОИК – Етрополе, вместо текстът „във връзка с чл. 246 от Изборния кодекс“ да се чете текстът „във връзка с чл. 452 от Изборния кодекс“.

Настоящото решение е неразделна част от Решения № 141, 142, 143, 146, 147, 148 и 149 от 26.10.2015 г. на ОИК – Етрополе.

Гласували: 7 /седем/ членове на ОИК:

„ЗА“ – 7 /седем/ гласа /Цветомира Велчева, Петър Васов, Николинка Цветкова, Татяна Димитрова, Ангелина Николова, Росина Герасимова, Веселка Налбатска /;

„ПРОТИВ“ – Няма.

Гласуването е поименно и е отразено и в приложение № 1 към настоящия протокол.

 Колеги, Решение № 151/27.10.2015 г. е прието.

\*\*\*

Цветомира Велчева: По точка 2. В разписката на изчислителния пункт, с която ни предоставяха предложение за решение за избрани общински съветници е допусната техническа грешка в основанието за вземане на решение. Предвид това и на основание чл. 87, ал. 1, т. 1 от Изборния кодекс, предлагам Общинска избирателна комисия да вземе следното

РЕШЕНИЕ № 152/27.10.2015 г.

В Решение № 145 от 26.10.2015 г. на ОИК – Етрополе, вместо текстът „във връзка с чл. 247 от Изборния кодекс“ да се чете текстът „във връзка с чл. 453 и чл. 454 от Изборния кодекс“.

Настоящото решение е неразделна част от Решение № 145 от 26.10.2015 г. на ОИК – Етрополе.

Гласували: 7 /седем/ членове на ОИК:

„ЗА“ – 7 /седем/ гласа /Цветомира Велчева, Петър Васов, Николинка Цветкова, Татяна Димитрова, Ангелина Николова, Росина Герасимова, Веселка Налбатска /;

„ПРОТИВ“ – Няма.

Гласуването е поименно и е отразено и в приложение № 2 към настоящия протокол.

 Колеги, Решение № 152/27.10.2015 г. е прието.

\*\*\*

Цветомира Велчева: по т. 3 от дневния ред. Тъй като ОИК изпълнява ролята на РИК в националния референдум от 25.10.2015 г. е необходимо да обявим резултатите в Община Етрополе от него.

Предвид изложеното и на основание чл. 21, във връзка с чл. 7, ал. 1, изречение трето от Закона за пряко участие на гражданите в държавната власт и местното самоуправление, предлагам Общинска избирателна комисия да вземе следното

РЕШЕНИЕ № 153/27.10.2015 г.

Обобщава данните в Община Етрополе от произведения национален референдум:

1. Брой на секционните избирателни комисии – 21
2. Брой на секционните избирателни комисии, представили протоколи – 21
3. Брой на гласоподавателите в общината, според избирателните списъци – 10 705
4. Брой на гласувалите гласоподаватели според подписите в избирателните списъци – 5165
5. Брой на гласувалите, според намерените в избирателната кутия пликове – 5165
6. Брой на сгрешените бюлетини извън кутията за гласуване – 26
7. Общ брой на действителните гласове /бюлетини/ с отговор „ДА“ – 3419
8. Общ брой на действителните гласове /бюлетини/ с отговор „НЕ“ – 1554
9. Брой на недействителните гласове – 193
10. Декларации приложени към избирателните списъци - 37

Гласували: 7 /седем/ членове на ОИК:

„ЗА“ – 7 /седем/ гласа /Цветомира Велчева, Петър Васов, Николинка Цветкова, Татяна Димитрова, Ангелина Николова, Росина Герасимова, Веселка Налбатска /;

„ПРОТИВ“ – Няма.

Гласуването е поименно и е отразено и в приложение № 3 към настоящия протокол.

 Колеги, Решение № 153/27.10.2015 г. е прието.

\*\*\*

Поради изчерпване на дневния ред заседанието бе закрито в 14.00 часа.

**ПРЕДСЕДАТЕЛ:**

**Цветомира Велчева**

**СЕКРЕТАР:**

**Петър Васов**

**Протоколчик:**

**Татяна Димитрова**